కొల్లేటి సరస్సు
ఆంధ్ర ప్రదేశ్ రాష్ట్రంలోని కృష్ణా, పశ్చిమ గోదావరి జిల్లాలలో వ్యాపించి ఉన్న సహజ సిద్ధమైన మంచి నీటి సరస్సు - కొల్లేరు. లక్షకుపైగా ఎకరాల్లో వ్యాపించి ఉన్న ఈ సరస్సు, ప్రకృతి అందాలకు, అరుదైన వలస పక్షులకు ఆలవాలం. సరస్సు మధ్యలో ఎన్నో లంకలున్నాయి. ఎన్నో రకాల చేపలకు కొల్లేరు నిలయం. ఇక్కడకు వలసవచ్చే పక్షులలో ముఖ్యమైనవి - పరజ, పురాజము, నులుగు పిట్ట. సైబీరియా నుండి సైతం ఇక్కడకు పక్షులు వలసవస్తూ ఉంటాయి. గోదావరి, కృష్ణా నదుల డెల్టా ప్రాంతంలో సహజసిద్ధమైన లోతట్టు ప్రాంతంలో ఈ సరస్సు ఏర్పడింది. ఈ సరస్సుకు బుడమేరు, తమ్మిలేరు, రామిలేరు, గుండేరు నుండే కాక డెల్టా ప్రాంతం నుండి వచ్చే అనేక కాలుకలు నీటిని చేరుస్తున్నాయి. కోల్లేరు నుండి నీరు ఉప్పుటేరు అనే 62 కిలోమీటర్ల పొడవున్న ఒకే ఒక వాగు ద్వారా బయటికి వెలుతుంది. సరస్సుకు ఆగ్నేయాన ఉన్న ఈ వాగు ద్వారా నీరు బంగాళాఖాతం చేరుతుంది. కొల్లేటి సరస్సు 250 నుండి 340 చదరపు కిలోమీటర్ల మేర విస్తరించి ఉంది. సరాసరి లోతు 0.5 నుండి 2 మీటర్ల దాకా ఉంది.
తరకటూరు
ఈ గ్రామములో, 250 ఎకరాల విస్తీర్ణంలో, ఆరున్నర మీటర్ల ఎత్తులో, ఒక వేసవి మంచినీటి జలాశయం ఏర్పాటు చేసారు. ఈ పథక నిర్మాణాన్ని 1989లో ప్రారంభించగా, 1994-సెప్టెంబరులో వినియోగంలోనికి వచ్చింది. దీని ద్వారా రోజుకు 35 మిలియన్ లీటర్ల నీటిని సరఫరా చేస్తున్నారు. ఈ జలాశయం నుండి, ఆకుమర్రి పథకం ద్వారా గూడూరు, మచిలీపట్నం మండలాలలోని 58 గ్రామాలకూ మరియూ మంగినపూడి పథకం ద్వారా మచిలీపట్నం మండలంలోని 30 గ్రామాలకూ రక్షిత మంచినీటిని సరఫరా చేస్తున్నారు. ఇవిగాక, వేసవిలో మూడునెలలపాటు మచిలీపట్నం మరియూ పెడన పురపాలకసంఘాలకు మంనీటిని సరఫరా చేస్తున్నారు. ఈ రకంగా తరకటూరు జలాశయం, ఇప్పటివరకు లక్షలాదిమంది ప్రజల దాహార్తిని తీర్చుచూ ఆదర్శంగా నిలుచుచున్నది. [6][3] ఈనాడు కృష్ణా; 2014,ఏప్రిల్-5; 16వపేజీ.
[4] ఈనాడు కృష్ణా; 2014,అక్టోబరు-18; 5వపేజీ.
[5] ఈనాడు కృష్ణా; 2015,మార్చి-30; 4వపేజీ. 
[6] ఈనాడు కృష్ణా; 2015,మే-6; 8వపేజీ.
[7] ఈనాడు కృష్ణా; 2015,సెప్టెంబరు-5; 4వపేజీ.
[8] ఈనాడు అమరావతి; 2015,అక్టోబరు-1; 24వపేజీ. 
[9] ఈనాడు కృష్ణా; 2015,డిసెంబరు-31; 15వపేజీ.
[10] ఈనాడు కృష్ణా; 2017,జులై-28; 16వపేజీ.